<classify> NAIBU Waziri wa Afya, Maendeleo ya Jamii, Jinsia, Wazee na Watoto, Dk Faustine Ndugulile ameagiza kuboreshwa kwa mfumo wa ukusanyaji wa takwimu za afya nchini, utakaosaidia upatikanaji wa takwimu sahihi na zinazofanana katika taasisi zote za afya.Amesema hayo Dar es Salaam juzi katika mkutano wadau wa afya kuhusu mnyororo mzima wa upatikanaji na usambazaji wa dawa, vifaa tiba na vitendanishi.Dk Ndugulile amesema serikali inataka kuona mifumo yote inayohusu ukusanyaji wa takwimu za afya inaboreshwa mara moja huku akisisitiza kuwa mifumo hiyo ni lazima ihuishwe na kuwasiliana, jambo litakalosaidia kupata takwimu sahihi na zinazofanana kwa mifumo yote.Tunataka kuona mnaboresha mfumo wa ukusanyaji takwimu, kwani bado suala hilo ni changamoto kubwa katika utoaji wa huduma za afya na katika mfumo mzima wa usambazaji, ni lazima kuhakikisha kuwa mifumo hii inawasiliana na inakuwa endelevu, amesema.Dk Ndugulile amewaonya watumishi wa serikali hususani kutoka Wizara ya Afya wanaokwamisha mawazo endelevu yenye kuwezesha kupigwa hatua hiyo na kuahidi kuwachukulia hatua endapo yeyote atabainika kufanya hivyo.Kadhalika, aliwaagiza waganga wafawidhi wote nchini kuhakikisha wanaandaa orodha ya dawa zilizopo kila mwanzo wa wiki ili kusaidia kufahamu kiwango cha dawa kilichopo na zinazohitajika kwa kipindi hicho.Serikali inanunua dawa muhimu na anayeandika nje ya dawa hizo, zipo taarifa kwa baadhi ya wadau kupita katika hospitali zetu, hususani hospitali kubwa na kuwarubuni madaktari wetu kuandika kwa MSD orodha ya dawa ambazo hazipo katika mwongozo wetu wa serikali, amesema.Amewataka wadau wa ugavi wa mnyororo wa dawa kuzingatia mapendekeo ya mfumo wa mahitaji ya dawa nchini, kutumia teknolojia ili kuzalisha takwimu ambazo zimehuishwa, kutoa taarifa za wahusika wote na kuweka vigezo vya utaratibu wa dawa kwa viwango vya vifaa vya afya kwa kuwa vingine hutofautiana.Naibu Katibu Mkuu kutoka Ofisi ya Rais, Tawala za Mikoa na Serikali za Mitaa, anayeshughulikia afya, Dk Zainab Chaula aliwasisitiza madaktari nchini kuzingatia kile walichokisoma vyuoni ikiwa ni pamoja na kutowaandikiwa wagonjwa dawa kwa jina la kampuni ama biashara, badala yake kuandika kwa jina la asili.  <topic>: kitaifa 